Komisijos reglamentas (EB) Nr. 3519/92
1992 m. gruodžio 4 d.
nustatantis tam tikras išsamias priedų prie specialios priemokos jautienos ir veršienos gamintojams ir prie priemokos už karvių žindenių laikymą Kanarų salose taikymo taisykles
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1992 m. birželio 15 d. Tarybos reglamentą (EEB) Nr. 1601/92 dėl specialių priemonių tam tikriems Kanarų salų žemės ūkio produktams [1], ypač į jo 12 straipsnį,
kadangi Reglamentu (EEB) Nr. 1601/92 numatomos specifinės su žemės ūkio gamyba Kanarų salose susijusios priemonės; kadangi į tas priemones įeina Bendrijos teisės aktuose numatyti priedai prie specialios priemokos už vyriškosios lyties galvijus ir priemokos už karvių žindenių laikymą; kadangi siekiant administracinio supaprastinimo reikėtų numatyti nuostatą, kad tie priedai būtų skiriami pagal pateiktas tų priemokų schemų paraiškas;
kadangi laikantis Reglamento (EEB) Nr. 1601/92 specifinės priemonės taikomos nuo 1992 m. liepos 1 d.; kadangi dėl to reikėtų priimti nuostatą, kad išsamios taikymo taisyklės būtų taikomos nuo tos pačios datos;
kadangi šiame reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. Reglamento (EEB) Nr. 1601/92 10 straipsnio 2 dalyje minimas priedas prie specialios priemokos už vyriškos lyties galvijus skiriamas remiantis paraiškomis specialiai jautienos ir veršienos gamintojų priemokai gauti.
2. Reglamento (EEB) Nr. 1601/92 10 straipsnio 3 dalyje minimas priedas prie priemokos už karvių žindenių laikymą skiriamas remiantis paraiškomis priemokai už karvių žindenių laikymą gauti.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 1992 m. liepos 1 dienos.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1992 m. gruodžio 4 d.